**UGOVOR**

Kandidat za vozača i autoškola zaključuju ugovor kojim se autoškola obavezuje osposobiti kandidata na način i pod uvjetima utvrđenim zakonom i pravilnikom.

1. Autoškola se obavezuje kandidata upoznati s njegovim pravima i obavezama u vezi s osposobljavanjem i polaganjem vozačkog ispita, a kandidat se obavezuje pridržavati se tih obaveza.
2. Autoškola se obavezuje osposobiti kandidata u roku od tri mjeseca. Najkasnije šest mjeseci te organizirati i provesti nastavu iz predmeta: Prometni propisi i sigurnosna pravila (PPSP) u trajanju od trideset sati, Pružanje prve pomoći osobama ozlijeđenim u prometnoj nezgodi (PPP) u trajanju od devet sati te Upravljanje vozilom (UV) u trajanju od trideset pet sati, odnosno onoliko koliko će kandidatu biti potrebno za uspješno upravljanje vozilom.
3. Nastavni sat traje 45 minuta. Cijena nastave iz prometnih propisa i sigurnosnih pravila iznosi (38,00+25%) 47,50kKn po satu, a cijena nastavnog sata iz upravljanja vozilom iznosi (115+25%) 143,75 Kn po satu. Nastava iz prve pomoći plaća se Crvenom Križu. Osnovna usluga autoškole iznosi 5.165,00 Kn. Porez na uslugu po stopi od 25 % iznosi 1.291,25. Ukupan iznos od 6.456,25 plaća se isključivo na žiro račun autoškole.
4. Dopunski program iz UV-a se naplaćuje po navedenoj cijeni prije izlaska na ispit.
5. Naknadu za polaganje ispita kandidat plaća na žiro račun HAK-a preko autoškole.
6. Plaćanje treba izvršiti najkasnije prije izlaska na ispit iz UV-a (vožnje).
7. Stranke zadržavaju pravo jednostranog raskida ugovora, uz podmirenje nastalih troškova. Troškovi raskida ugovora naplaćuju se u iznosu od (100+25%) 125,00 Kn.
8. Ovaj Ugovor sastavljen je u dva jednaka primjerka od kojih jedan zadržava škola, a jedan primjerak zadržava kandidat.
9. Za slučaj spora stranke će ga riješiti dogovorno, a u slučaju da dogovor ne uspije stranke priznaju nadležnost suda u Varaždinu.
10. Za maloljetnu osobu ugovor potpisuje zakonski zastupnik (zz).

Potpis kandidata/zakonskog zastupnika: Za autoškolu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_